জগমোহন ডালমিয়া
জগমোহন ডালমিয়া, (৩০ মে ১৯৪০ - ২০ সেপ্টেম্বর ২০১৫) বিশিষ্ট ভারতীয় ক্রিকেট প্রশাসক ছিলেন। তিনি মিডিয়া জগতে "ভারতীয় ক্রিকেটের ম্যাকিওভেলী", "বাস্তববাদী রাজনীতির গুরু", "প্রত্যাবর্তনের গুরু" প্রভৃতি সম্মানসূচক বিশেষণে ভূষিত ছিলেন। তিনি দীর্ঘকাল ধরে ভারত ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ড ও বঙ্গীয় ক্রিকেট অ্যাসোসিয়েশনের সভাপতি ছিলেন। পূর্বে তিনি আন্তর্জাতিক ক্রিকেট কাউন্সিলের সভাপতি হিসেবেও দায়িত্ব পালন করেছেন। এছাড়া তিনি কলকাতা শহরে একজন ব্যবসায়ী হিসেবেও পরিচিত ছিলেন।